《礼乐亭赴成君迪太仆宴集》
明代·温纯

久别成萍梗，相逢尽日停。论心怜玉署，把酒续庐陵。

雨霁青疑染，花开烂若蒸。礼年仍可乐，千载共兹亭。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。